CELEX: 62010TN0549
Language: el
Date: 2010-11-29 00:00:00
Title: Υπόθεση T-549/10: Προσφυγή της 29ης Νοεμβρίου 2010 — Nature Selection κατά ΓΕΕΑ

12.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/13
            
         Προσφυγή της 29ης Νοεμβρίου 2010 — Nature Selection κατά ΓΕΕΑ
   (Υπόθεση T-549/10)
   2011/C 46/27
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Nature Selection, SL (Βαρκελώνη, Ισπανία) (εκπρόσωπος: E. Sugrañes Coca, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Αφοι Ανεζουλάκη ΑΕ, με την εμπορική επωνυμία FIERATEX S.A. (Κιλκίς, Ελλάδα)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Σεπτεμβρίου 2010 στη υπόθεση R 217/2010-2,
            
         
               —
            
            
               να ακυρώσει την απόφαση του τμήματος ανακοπών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 4ης Δεκεμβρίου 2009,
            
         
               —
            
            
               να απορρίψει την υπ’ αριθ. 6908214 αίτηση καταχωρίσεως κοινοτικού σήματος για τραπεζομάντιλα, την οποία δέχθηκε το Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: ο έτερος διάδικος ενώπιον του τμήματος προσφυγών
   
      Σήμα προς καταχώριση: το λεκτικό σήμα «natur» για προϊόντα της κλάσεως 24 — υπ’ αριθ. 6908214 αίτηση καταχωρίσεως κοινοτικού σήματος
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: Υπ’ αριθ. 2016384 καταχώριση κοινοτικού σήματος για το εικονιστικό σήμα «natura selection» για προϊόντα και υπηρεσίες των κλάσεων 3, 14, 16, 20, 25, 35, 38, 39 και 42· υπ’ αριθ. 2704948 καταχώριση κοινοτικού σήματος για το εικονιστικό σήμα «natura» για προϊόντα και υπηρεσίες των κλάσεων 14, 25 και 35· υπ’ αριθ. 3694627 καταχώριση κοινοτικού σήματος για το εικονιστικό σήμα «natura casa» για προϊόντα και υπηρεσίες των κλάσεων 20, 35 και 39· υπ’ αριθ. 4713368 καταχώριση κοινοτικού σήματος για το εικονιστικό σήμα «natura» για προϊόντα και υπηρεσίες των κλάσεων 14, 20, 25 και 35· υπ’ αριθ. 642074 καταχώριση διεθνούς σήματος για το εικονιστικό σήμα «natura selection» για υπηρεσίες της κλάσεως 39· υπ’ αριθ. 1811494 καταχώριση σήματος στην Ισπανία για το εικονιστικό σήμα «natura selection» για υπηρεσίες της κλάσεως 39· υπ’ αριθ. 251725 καταχώριση λογοτύπου επιχειρήσεως στην Ισπανία για το εικονιστικό σήμα «natura selection» για «επιχείρηση με αντικείμενο την εμπορική προώθηση ειδών δώρου»· υπ’ αριθ. 252321 λογοτύπου επιχειρήσεως στην Ισπανία για το εικονιστικό σήμα «natura selection» για «επιχείρηση με αντικείμενο την εμπορική προώθηση ειδών δώρου»· υπ’ αριθ. 208780 καταχώριση λογοτύπου επιχειρήσεως στην Ισπανία για το λεκτικό σήμα «NATURA SELECTION, S.L.» για «εδρεύουσα στη Βαρκελώνη επιχείρηση με αντικείμενο την εμπορική προώθηση ειδών δώρου»
   
      Απόφαση του τμήματος ανακοπών: Δέχθηκε εν μέρει την ανακοπή ως προς ορισμένα από τα επίμαχα προϊόντα
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, διότι το τμήμα προσφυγών εκτίμησε εσφαλμένως ότι δεν υφίσταται κίνδυνος συγχύσεως μεταξύ των σημάτων, ελλείψει ομοιότητας μεταξύ των σημάτων και μεταξύ των προϊόντων.